

V Bratislave, dňa 25.08.2023

**Vec: Výzva na predloženie návrhu v obchodnej verejnej súťaži**

**NÁRODNÉ TENISOVÉ CENTRUM, a.s.,** so sídlom: Príkopová 6, 831 03 Bratislava, IČO: 35 853 891, ako prijímateľ príspevku v rámci programu s názvom: „Športová infraštruktúra národného významu“, poskytovaným Fondom na podporu športu (ďalej len „**vyhlasovateľ**“), vyhlasuje v súlade s ustanovením § 281 a nasl. Obchodného zákonníka túto obchodnú verejnú súťaž na výber dodávateľa na predmet zákazky s názvom **„Ochranné pokrytie tenisových povrchov v centrálnej hale Národného tenisového centra“** (ďalej len „**Obchodná verejná súťaž**“ alebo „**zákazka**“).

V prípade, že Vaša spoločnosť by bola schopná dodať tovar zodpovedajúci predmetu zákazky, dovoľujeme si Vás týmto osloviť na predloženie Vášho cenového návrhu (ďalej len „**návrh**“).

Podmienkou hodnotenia Vášho návrhu bude splnenie všetkých nižšie uvedených podmienok. Návrhy, ktoré splnia stanovené podmienky, budú hodnotené na základe kritéria určeného v bode 10 tejto Výzvy.

1. **Identifikácia obstarávateľa zákazky**

### Názov: **Národné tenisové centrum, a.s.**

Sídlo: Príkopová 6, 831 03 Bratislava

### Štatutárny orgán/štatutár: Igor Moška – predseda predstavenstva

### IČO: 35 853 891

### IČ DPH: SK2020239826

### Ďalšie informácie o podmienkach Obchodnej verejnej súťaže môžete získať u:

Obchodné meno: Tatra Tender s. r. o.

Sídlo: Krčméryho 16, 811 04 Bratislava

Štatutárny orgán/štatutár: Mgr. Vladimír Oros, konateľ

IČO: 44 119 313

Zapísaný: v Obchodnom registri OS BA I., oddiel: Sro, vložka č.: 51980/B

Kontaktná osoba: JUDr. Jakub Hošo

e-mail: [sp@tatratender.sk](mailto:sp@tatratender.sk)

tel. č.: +421 911 774 813

1. **Vymedzenie predmetu zákazky**
   1. Predmetom zákazky je dodanie a inštalácia nového ochranného pokrytia tenisových povrchov v centrálnej hale Národného tenisového centra (ďalej len „**Predmet zákazky**“).
   2. Predmet zákazky je bližšie špecifikovaný v Prílohe č. 1 – Podrobná špecifikácia predmetu plnenia.
   3. Pokiaľ sa vo vymedzení predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade s obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie.
   4. Predmet zákazky má byť z časti (80%) financovaný formou príspevku z Fondu na podporu športu, programu „Športová infraštruktúra národného významu“ (ďalej len „**Poskytovateľ príspevku**“).
   5. Keďže Predmet zákazky má byť sčasti financovaný z rozpočtu štátneho účelového fondu, vyhlasovateľ Obchodnej verejnej súťaže upozorňuje navrhovateľov, že v prípade úspechu majú povinnosť byť zapísaní v Registri partnerov verejného sektora (RPVS) v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, a že neuzavrie Zmluvu s navrhovateľom, ktorý má povinnosť byť zapísaný v RPVS a nie je zapísaný v tomto registri.
2. **Komunikácia a dôvernosť informácií**
   1. Poskytovanie vysvetlení, odovzdávanie podkladov a komunikácia (ďalej len „komunikácia“) medzi Vyhlasovateľom a navrhovateľmi sa bude uskutočňovať v štátnom (slovenskom) jazyku a bude sa uskutočňovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi Vyhlasovateľom a navrhovateľmi počas celého procesu Obchodnej verejnej súťaže.
   2. JOSEPHINE je na účely tejto Obchodnej verejnej súťaže softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
   3. Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>).
   4. Minimálne technické požiadavky na používanie systému sú dostupné na webovom sídle portálu JOSEPHINE (<http://files.nar.cz/docs/josephine/sk/Technicke_poziadavky_sw_JOSEPHINE.pdf>).
   5. Na bezproblémové používanie systému JOSEPHINE je nutné používať jeden z podporovaných internetových prehliadačov:
      1. Microsoft Internet Explorer verzia 11.0 a vyššia,
      2. Mozilla Firefox verzia 13.0 a vyššia
      3. Google Chrome, alebo
      4. Microsoft Edge.
   6. Pravidlá pre doručovanie – zásielka sa považuje za doručenú navrhovateľovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
   7. Navrhovateľ sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Navrhovateľ si môže v komunikačnom rozhraní zobraziť celú históriu o svojej komunikácii s  Vyhlasovateľom.
   8. Ak je odosielateľom informácie navrhovateľ, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy Vyhlasovateľovi. Takáto zásielka sa považuje za doručenú Vyhlasovateľovi okamihom jej odoslania v systému JOSEPHINE v súlade s funkcionalitou systému.
   9. Vyhlasovateľ odporúča navrhovateľom, ktorí chcú byť informovaní o prípadných aktualizáciách týkajúcich sa Obchodnej verejnej súťaže, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia s navrhovateľmi, ktorá bude realizovaná prostredníctvom systému JOSEPHINE, bude zasielaná na navrhovateľom určený kontaktný email (zadaný pri registrácii do systému JOSEPHINE).
   10. Vyhlasovateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk, resp. návrhov. Vyhlasovateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE.
   11. Akékoľvek dokumenty, ktoré budú navrhovateľom poskytnuté ako súčasť tejto Výzvy, Vyhlasovateľ označuje za dôverné. Navrhovateľ vo vzťahu k týmto dokumentom nie je oprávnený vytvárať kópie, reprodukcie, nebude ich rozširovať ani poskytovať ďalším osobám okrem prípadu, ak je to nevyhnutné za účelom predloženia jeho návrhu. V takom prípade navrhovatelia musia zabezpečiť, aby všetky tretie osoby, ktorým sa informácie o zákazke poskytnú, zachovali dôvernosť informácií, materiálov, špecifikácií alebo ďalších dokumentov, a aby ich neposkytli tretím osobám s výnimkou, ako je uvedená vyššie.
3. **Miesto A lehota dodania predmetu zákazky**
   1. Miesto dodania: Národné tenisové centrum, a.s., Príkopová 6, 831 03 Bratislava.
   2. Lehota dodania: do 30.11.2023.
4. **Podmienky predkladania Návrhov**
   1. Navrhovateľ predkladá návrh v elektronickej podobe do systému JOSEPHINE umiestnenom na webovej adrese: <https://josephine.proebiz.com>, a to v lehote na  predkladanie návrhov podľa bodu 5.2 tejto Výzvy a podľa požiadaviek uvedených v tejto Výzve. Návrh musí byť predložený v čitateľnej a reprodukovateľnej podobe.
   2. Lehota na predkladanie návrhov uplynie: **08.09.2023 o 10:00 hod.** miestneho času.
   3. Navrhovateľ môže predložený návrh stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie návrhov podľa bodu 5.3 tejto Výzvy. Predloženie nového návrhu je možné vykonať prostredníctvom funkcionality webovej aplikácie JOSEPHINE až po jeho predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením nového návrhu).
5. **Spôsob určenia ceny**
   1. Navrhovaná zmluvná cena musí byť stanovená podľa § 3 zákona NR SR č. 18/1996 Z. z. o cenách v znení neskorších predpisov.
   2. Ocenený návrh navrhovateľa musí byť konečná a musí zahŕňať všetky náklady nevyhnutné na riadne dodanie Predmetu zákazky, t. j. rovnako zabezpečenie dopravy tovaru do miesta dodania, montáž/inštaláciu na miesto dodania, nastavenia a oživenie systému, preukázanie funkčnosti, zaškolenie obsluhy hál a záručný servis počas záručnej doby v trvaní 60 mesiacov odo dňa prevzatia Predmetu zákazky.
   3. Navrhovateľ v návrhu uvedie celkovú cenu za dodanie Predmetu zákazky v zmysle Prílohy č. 1 Podrobná špecifikácia predmetu plnenia a Prílohy č. 2 Cenová tabuľka tejto Výzvy v štruktúre:
      1. celková cena v EUR bez DPH;
      2. výška DPH v EUR;
      3. celková cena v EUR vrátane DPH.

(v prípade ak navrhovateľ nie je platiteľom DPH, uvedie túto skutočnosť v návrhu).

* 1. Navrhovateľom navrhovaná zmluvná cena v návrhu bude vyjadrená v mene EUR. Cena musí byť vyjadrená ako kladné číslo zaokrúhlené na maximálne dve desatinné miesta.

1. **Podmienky účasti**
   1. Tejto Obchodnej verejnej súťaže sa môže zúčastniť len ten, kto spĺňa nasledovné podmienky účasti:
      1. Oprávnenie dodávať tovar spolu s poskytnutím služieb (montážou a servisom), ktorý zodpovedá Predmetu zákazky:

Vyhlasovateľ overí splnenie tejto podmienky účasti zo strany navrhovateľov prostredníctvom informácií uvedených vo verejne dostupnom výpise z Obchodného registra, Živnostenského registra a pod.

* + 1. Technická alebo odborná spôsobilosť:

Splnenie tejto podmienky navrhovateľ preukáže predložením zoznamu zrealizovaných dodávok/referencií, ktorých predmetom bola dodávka a montáž športových povrchov.

Zoznam dodávok/referencií musí obsahovať min. (i) identifikáciu odberateľa, (ii) popis a cenu dodaného predmetu plnenia, (iii) kontaktnú osobu na overenie referencie, (iv) dátum dodania a (v) podpis osoby oprávnenej konať za dodávateľa.

Na vyžiadanie vyhlasovateľa navrhovateľ predloží aj potvrdené referenčné listy odberateľov k dodávkam/referenciám uvedeným v predmetnom zozname. Referenčné listy predložené na vyžiadanie ako potvrdenia odberateľov o uspokojivom plnení, t.j. riadne a včas, budú obsahovať min. identifikáciu odberateľa, popis dodaného predmetu plnenia, kontaktnú osobu na overenie referencie, dátum dodania a pečiatku a podpis odberateľa.

Navrhovateľ môže dočasne nahradiť zoznam dodávok/referencií čestným vyhlásením podľa vzoru v Prílohe č. 3 Výzvy. Na vyžiadanie vyhlasovateľa je ale povinný do dvoch pracovných dní doložiť referencie požadovaným spôsobom. V opačnom prípade môže byť z Obchodnej verejnej súťaže vylúčený pre nesplnenie podmienok účasti.

1. **Obsah a záväznosť návrhu** 
   1. Návrh navrhovateľa musí byť záväzná do **31.10.2023.** V tejto lehote vyhlasovateľ oznámi vybraný návrh.
   2. **Návrh navrhovateľa musí obsahovať:**
      1. **Návrh ceny za celý Predmet zákazky** tak, ako je to vymedzené v bode 6 tejto Výzvy vo forme predloženia
         1. vyplnenej cenovej tabuľky uvedenej v Prílohe č. 2 Cenová tabuľka tejto Výzvy vrátane Identifikácie navrhovateľa,
         2. vyplneného návrhu na plnenie kritéria uvedeného v Prílohe č. 4 Návrh na plnenie kritérií tejto Výzvy;
      2. navrhovateľov **Návrh zmluvy** **o dielo** vypracovaný podľa bodu 9 tejto Výzvy – Obchodné podmienky;
      3. **zoznam referencií** preukazujúci splnenie podmienky účasti technickej alebo odbornej spôsobilosti podľa bodu 7.1.2 tejto Výzvy alebo **čestné vyhlásenie** **o splnení podmienok účasti** vypracované podľa Prílohy č. 3 k tejto Výzve.
      4. **Podrobný opis ponúkaného predmetu plnenia**, z ktorého musí vyplývať splnenie všetkých podmienok stanovených v Prílohe č. 1 Podrobná špecifikácia predmetu plnenia tejto výzvy. Opis musí obsahovať prehľadnú a jednoznačnú informáciu, ako tovary a súvisiace služby tvoriace ponúkaný predmet plnenia spĺňajú všetky požiadavky uvedené v Prílohe č. 1 Podrobná špecifikácia predmetu plnenia tejto výzvy.
   3. **Dokument/y uvedený/é:**

* **v bode 8.2.1.1 vyššie** musí byť doručený **vo formáte pdf. dokumentu podpísaný osobou,** resp. osobami oprávnenými konať v mene navrhovateľa. **Uchádzač predkladá scan podpísaného dokumentu;**
* **v bode 8.2.1.2 vyššie** musí byť doručený **vo formáte pdf. dokumentu podpísaný osobou,** resp. osobami oprávnenými konať v mene navrhovateľa. **Uchádzač predkladá scan podpísaného dokumentu;**
* **v bode 8.2.2 vyššie** musí byť doručenýmusí byť doručený **vo formáte pdf. dokumentu** podpísaný osobou**,** resp. osobami oprávnenými konať v mene navrhovateľa. **Uchádzač predkladá scan podpísaného dokumentu;**
* **v bode 8.2.3 vyššie** musí byť doručený **vo formáte pdf. dokumentu** preukazujúceho splnenie podmienky technickej alebo odbornej spôsobilosti, **podpísaný osobou**, resp. osobami oprávnenými konať v mene navrhovateľa. **Uchádzač predkladá scan podpísaného dokumentu.**
* **v bode 8.2.4 vyššie** musí byť doručený **vo formáte pdf. dokumentu podpísaný osobou,** resp. osobami oprávnenými konať v mene navrhovateľa. **Uchádzač predkladá scan podpísaného dokumentu;**
  1. Návrh navrhovateľa nesmie obsahovať žiadne obmedzenia alebo výhrady, ktoré sú v rozpore   
     s požiadavkami a podmienkami uvedenými v tejto Výzve.

1. **obchodné podmienky**
   1. Medzi úspešným navrhovateľom a vyhlasovateľom bude uzavretá zmluva o dielo podľa § 536 a násl. zákona č. 513/1991 Zb., Obchodný zákonník v platnom znení (ďalej len „**Zmluva**“). Vyhlasovateľ si vyhradzuje právo požadovať úpravu textu predloženej Zmluvy s tým, že táto sa nebude týkať predmetu plnenia, ponúkanej ceny, podmienok stanovených v tejto Výzve, nebude znamenať porušenie všeobecne záväzných právnych predpisov a ani vytvárať nerovnováhu medzi právami a povinnosťami zmluvných strán.
   2. Pre vylúčenie pochybností bude Zmluva uzavretá podľa podmienok vymedzených v tejto Výzve, podrobného opisu predmetu plnenia a cenovej tabuľke a obvyklých, obchodne vyvážených podmienok stanovených Obchodným zákonníkom, ako aj ďalšími právnymi predpismi vzťahujúcimi sa k realizácii Predmetu zákazky.
2. **KRiTÉRIa HodnoteniA ponúk**
   1. Návrhy, ktoré splnia všetky podmienky stanovené v tejto Výzve budú hodnotené na základe jediného kritéria, ktorým je **najnižšia ponúkaná cena v EUR bez DPH** určená v súlade s ustanovením bodu 6 tejto Výzvy.
   2. Navrhovateľ vo svojom návrhu predloží vyplnený a podpísaný Návrh na plnenie kritéria, ktorého vzor tvorí Prílohu č. 4 tejto Výzvy, v ktorom uvedie hodnotu kritéria „Celková cena Predmetu zákazky v EUR bez DPH“ vyjadrenú v EUR bez DPH, ktorý musí byť v súlade s cenovou tabuľkou vyplnenou v zmysle Prílohy č. 2 tejto Výzvy.
   3. Základnou zásadou posudzovania cien ponúknutých navrhovateľmi je posudzovanie **celkovej ceny za celý Predmet zákazky**, ktorú by vyhlasovateľ bol povinný zaplatiť navrhovateľovi v prípade úspechu jeho návrhu v tejto Obchodnej verejnej súťaži v súlade s platným právnym režimom upravujúcim akékoľvek dane a poplatky vzťahujúce sa na dodanie Predmetu zákazky.
   4. Návrh s najnižšou cenou v EUR bez DPH, ktorá bude spĺňať všetky podmienky účasti a požiadavky na Predmet zákazky bude vyhodnotená ako úspešná.
   5. Každému navrhovateľovi bude doručené oznámenie o výsledku vyhodnotenia ponúk, a to zaslaním písomnej informácie o výsledku vyhodnotenia ponúk v lehote do siedmich pracovných dní odo dňa vyhodnotenia ponúk.
3. **Obhliadka miesta realizácie predmetu zákazky**
   1. Vyhlasovateľ odporúča vykonať fyzickú obhliadku skutočného stavu za účasti zodpovedného zamestnanca Vyhlasovateľa. Náklady spojené s obhliadkou miesta skutočného stavu pripravovaného objektu znášajú navrhovatelia.
   2. Navrhovatelia, ktorí majú záujem o vykonanie obhliadky, si termín a miesto obhliadky dohodnú na základe telefonického dohovoru s kontaktnou osobou pre účely obhliadky: Mgr. Robert Mokráň, MBA, tel. č. +421 905 600 991.
4. **Hodnotenie ponúk**
   1. Vyhlasovateľ bude hodnotiť predložené návrhy s ohľadom na splnenie všetkých podmienok stanovených v tejto Výzve.
   2. V prípade potreby vyhlasovateľ vyzve navrhovateľa na vysvetlenie návrhu. Vysvetlením návrhu navrhovateľ môže odstrániť jej nejasnosti, chyby v písaní či počítaní, nesmie však návrh zmeniť.
   3. Ak bude predložených viac návrhov, vyhlasovateľ najprv určí poradie ponúk na základe kritéria na hodnotenie ponúk a následne vyhodnotí splnenie požiadaviek na Predmet zákazky a splnenie podmienok účasti iba v prípade navrhovateľa, ktorý sa umiestnil na prvom mieste v poradí. Ak dôjde k vylúčeniu tohto navrhovateľa, vyhodnotí sa následne splnenie podmienok účasti a požiadaviek na Predmet zákazky u ďalšieho navrhovateľa v poradí tak, aby navrhovateľ umiestnený na prvom mieste v novo zostavenom poradí spĺňal všetky podmienky účasti a požiadavky na Predmet zákazky.
5. **Ďalšie podmienky**
   1. Vyhlasovateľ je si vyhradzuje právo do okamihu uplynutia lehoty na predkladanie ponúk upravovať podmienky Obchodnej verejnej súťaže. V prípade, ak dôjde k úprave podmienok, vyhlasovateľ aktualizované znenie podmienok zverejní a v závislosti od povahy vykonanej zmeny primerane predĺži lehotu na predkladanie ponúk.
   2. Vyhlasovateľ si vyhradzuje právo kedykoľvek zrušiť túto Obchodnú verejnú súťaž najmä ale nie len v prípade ak
      1. ani jeden navrhovateľ nesplnil podmienky uvedené v tejto Výzve,
      2. sa zmenia okolnosti, za ktorých bola súťaž vyhlásená, čím zanikol dôvod jej vyhlásenia.
   3. Vyhlasovateľ osobitne upozorňuje, že za zmenu okolností, za ktorých sa vyhlásila Obchodná verejná súťaž sa bude považovať situácia, že dôjde k akejkoľvek forme straty možnosti financovania Predmetu zákazky z finančných prostriedkov z Fondu na podporu športu v rámci programu „Športová infraštruktúra národného významu“.
   4. Vyhlasovateľ je oprávnený odmietnuť všetky predložené návrhy.
   5. Navrhovatelia znášajú všetky náklady súvisiace s vypracovaním svojho návrhu.
6. **Ďalšie informácie** 
   1. Ďalšie informácie a vysvetlenia týkajúce sa tejto Obchodnej verejnej súťaže môžete získať u zástupcu spoločnosti Tatra Tender s. r. o. na mailovej adrese [sp@tatratender.sk](mailto:lucia.lorencova@tatratender.sk), ktorá realizuje pre vyhlasovateľa túto Obchodnú verejnú súťaž.

**Prílohy:**

1. Podrobná špecifikácia predmetu plnenia

2. Cenová tabuľka

3. Čestné vyhlásenie – vzor

4. Návrh na plnenie kritéria

**PRÍLOHA Č. 1 PODROBNÁ ŠPECIFIKÁCIA PREDMETU PLNENIA**

Zadávateľ: **NÁRODNÉ TENISOVÉ CENTRUM, a.s.**

IČO: 35 853 891

Adresa: Príkopová 6, 831 03 Bratislava

Predmet VOS: **„Ochranné pokrytie tenisových povrchov v centrálnej hale Národného tenisového centra“**

* 1. **Popis skutkového stavu:**

Predmet zákazky Vyhlasovateľ obstaráva za účelom ochrany 3 tenisových povrchov (s plochou 2310 m2) v centrálnej hale pred poškodením. Predmetom zákazky pokrytie, ktoré odolá značnému zaťaženiu a zároveň chráni integritu syntetických akrylátových tenisových povrchov inštalovaných v hale CTD NTC. Nová ochranná podlaha bude pozostávať z panelov ľahko zapadajúcich do seba. Ochranná podlaha bude rovnomerne rozdeľovať hmotnosť, aby zvládla ťažké zariadenia a veľké davy ľudí. Bude obsahovať nájazdové rampy pre techniku. Vyhlasovateľ požaduje umožniť prístup k podložiu odstránením alebo vynechaním panelu tam, kde je to potrebné. Po rozložení ochrannej podlahy bude Vyhlasovateľ využívať halu na kultúrne a spoločenské podujatia.

Uvedieme niekoľko príkladov: V prípade koncertu musí podlaha zniesť zaťaženie tribúna (1000 ľudí) + pódium + technika + davy ľudí pred pódiom (prípadne 1500 stoličiek pre pódiom). V prípade športových akcií (napr. Davis Cup, BJKC Cup, Slovak Open, ...) sú na tenisových dvorcoch postavené dve tribúny (rozmer jednej tribúny je 40mx15m) každá s kapacitou 1000 ľudí (2x138 ton).  Prax Vyhlasovateľa je taká, že jedna tribúna zostáva postavená celoročne tzn. dlhodobá záťaž na pokrytie 40 ton, ak je prázdna a cca 138 ton, ak je na tribúne 1000 ľudí.

Výkres .DWG s rozmerom centrálnej haly NTC a manuál mobilnej tribúny Layher tvoria samostatné dokumenty tejto Výzvy.

* 1. **Špecifikácia Predmetu zákazky**
* položenie ochranných panelov na 3 tenisové dvorce zvlášť, zachovanie rozmerov stredného dvorca (40,23 x 20,11 m) podľa ITF rozmerov na Davis Cup a BJKC Cup zápasy, aby sa panely pre stredný dvorec dali samostatne vyberať,
* rozmer plochy 2 310 m2 (+-2 %),
* plošná nosnosť min. 1000 kg / m2. Nosnosť na dlhodobú záťaž pri postavenej tribúne pre 1000 ľudí. Povrch musí zvládnuť priťaženie pre 2 tribúny, pódiá, pevnosť materiálu panelov, aby bola dobrá manipulácia a jazda s vysokozdvižným vozíkom, paletovým vozíkom, boxami s kolieskami a nedochádzalo k posúvaniu alebo poškodeniu panelov,
* protišmykový povrch panelov,
* povrch s certifikátom EN 13501 alebo ekvivalentným certifikátom,
* prvotné položenie dosiek dodávateľom, presné zameranie podľa plochy haly, označenie panelov a  zaškolenie personálu NTC na ďalšie pokladanie panelov,
* veľkosť panelu min. 1200 x 800 x 18 mm
* hmotnosť panelov max. 35 kg / m2 – z dôvodu statiky haly,
* položenie celej plochy do 5 hodín / 8 ľudí,
* dodanie podložného materiálu vhodného pod panely, aby sa nepretlačili do tenisových povrchov,
* panely vrátane podložného materiálu čo najviac odolné proti zatečeniu na tenisové dvorce,
* nájazdy na plochu po dlhých stranách kurtov 1 a 3, plus nájazdy pre vozíčkárov na vstupoch do haly od recepcie (2 vstupy)
* dodanie panelov na paletách, aby sa dali dobre skladovať,
* dostupnosť a rýchle dodanie náhradných dielov podľa potreby a objednávok
  1. Vyhlasovateľ požadujepremeranie si podlahovej plochy centrálnej haly pred začiatkom realizácie zákazky, a to za účelom získania prehľadu o všetkých vychýleniach / odchýlkach stien centrálnej haly.

Premeranie môže navrhovateľ vykonať pri obhliadke miesta realizácie predmetu zákazky (bod 11.2 tejto výzvy).

* 1. Dodávateľ je povinný najneskôr v deň začatia realizácie Predmetu zákazky predložiť Vyhlasovateľovi vypracovaný **kladačský plán pre každý kurt zvlášť.**
  2. **Miesto plnenia:** Národné tenisové centrum, Príkopová 6, 831 03 Bratislava
  3. **Termín ukončenia realizácie:** 30.11.2023
  4. Súčasťou Predmetu zákazky a cenového návrhu navrhovateľa bude aj zabezpečenie dopravy tovaru do miesta dodania, montáž/inštalácia na mieste dodania, nastavenia a oživenie systému, preukázanie funkčnosti, zaškolenie zamestnancov Vyhlasovateľa, záručný servis po dobu záručnej doby, ktorá je v dĺžke trvania 60 mesiacov odo dňa prevzatia Predmetu zákazky.

**PRÍLOHA Č. 2 CENOVÁ TABUĽKA**

|  |  |  |
| --- | --- | --- |
| **Obchodné meno navrhovateľa:** | *[doplní navrhovateľ]* | |
| **Sídlo navrhovateľa:** | *[doplní navrhovateľ]* | |
| **IČO:** | *[doplní navrhovateľ]* | |
| **Kontaktná osoba:** | *[doplní navrhovateľ]* | |
| **Navrhovateľ je registrovaným platiteľom DPH v SR:** | Áno  ☐ | Nie  ☐ |
| **Kritérium na vyhodnotenie ponúk:** | Najnižšia cena predmetu zákazky bez DPH | |

|  |  |  |  |  |
| --- | --- | --- | --- | --- |
| **Názov** | **Množstvo (kus)** | **Celková cena v EUR bez DPH** | **DPH v EUR**  **(sadzba 20 %)** | **Celková cena v EUR vrátane DPH** |
| Ochranné pokrytie tenisových povrchov v centrálnej hale Národného tenisového centra | 1 | *doplniť kladné číslo zaokrúhlené na max. dve desatinné miesta* | *doplniť kladné číslo zaokrúhlené na max. dve desatinné miesta* | *doplniť kladné číslo zaokrúhlené na max. dve desatinné miesta* |

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko a podpis oprávnenej osoby]*

**PRÍLOHA Č. 3 ČESTNÉ VYHLÁSENIE - VZOR**

Čestné vyhlásenie

*[doplniť názov navrhovateľa],* zastúpený *[doplniť meno a priezvisko štatutárneho zástupcu]* ako navrhovateľ, ktorý predložil návrh v rámci obchodnej verejnej súťaže vyhlásenej vyhlasovateľom, **NÁRODNÉ TENISOVÉ CENTRUM, a.s.,** so sídlom: Príkopová 6, 831 03 Bratislava, IČO: 35 853 891, ako prijímateľ príspevku v rámci programu s názvom: „Športová infraštruktúra národného významu“, poskytovaným Fondom na podporu športu (ďalej len „**vyhlasovateľ“**) realizujúci obchodnú verejnú súťaž na výber dodávateľa tvoriaceho predmet zákazky s názvom „**Ochranné pokrytie tenisových povrchov v centrálnej hale Národného tenisového centra**“ (ďalej len „**Obchodná verejná súťaž**“), na základe výzvy na predloženie návrhu v Obchodnej verejnej súťaži (ďalej len „**Výzva**“) týmto

**čestne vyhlasujem, že**

spĺňam všetky podmienky účasti stanovené vyhlasovateľom v rámci Obchodnej verejnej súťaže uvedené v bode 6 Výzvy, najmä, no nie len podmienku technickej a odbornej spôsobilosti a na požiadanie poskytnem vyhlasovateľovi doklady, ktoré týmto čestným vyhlásením nahradzujem.

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a podpis oprávnenej osoby]*

**PRÍLOHA Č. 4 NÁVRH NA PLNENIE KRITÉRIA**

**Obchodná verejná súťaž: Ochranné pokrytie tenisových povrchov v centrálnej hale Národného tenisového centra**

|  |  |  |
| --- | --- | --- |
| **Obchodné meno a sídlo navrhovateľa:** | [*doplní navrhovateľ*] | |
| **Navrhovateľ je registrovaným platiteľom DPH v SR:** | Áno  ☐ | Nie  ☐ |
| **Kritérium na vyhodnotenie ponúk** | **Najlepší cena:** | |
| Celková cena za predmet zákazky v EUR bez DPH | |

|  |  |  |
| --- | --- | --- |
| **Názov kritéria** | **Merná jednotka** | **Návrh navrhovateľa** |
| Celková cena za Predmet zákazky v EUR bez DPH | EUR | *doplniť kladné číslo zaokrúhlené na max. dve desatinné miesta* |

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko a podpis oprávnenej osoby]*